OTSUS nr S2,

12. juuni 2009,

mis käsitleb Euroopa ravikindlustuskaardi tehnilist kirjeldust

(EMPs ja EÜ-Šveitsi kokkuleppe raames kohaldatav tekst)

2010/C 106/09

SOTSIAALKINDLUSTUSSÜSTEEMIDE KOORDINEERIMISE HALDUSKOMISJON,

võttes arvesse Euroopa Parlamendi ja nõukogu 29. aprilli 2004. aasta määruse (EÜ) nr 883/2004 (sotsiaalkindlustussüsteemide koordineerimise kohta) (1) artikli 72 punkti a, mille kohaselt halduskomisjon tegeleb kõigi määrusest (EÜ) nr 883/2004 ning Euroopa Parlamendi ja nõukogu 16. septembri 2009. aasta määrusest (EÜ) nr 987/2009, milles sätestatakse määruse (EÜ) nr 883/2004 (sotsiaalkindlustussüsteemide koordineerimise kohta rakendamise kord, (2) tulenevate haldus- ja tõlgendusküsimustega,

võttes arvesse halduskomisjoni 12. juuni 2009. aasta otsust nr S1 Euroopa ravikindlustuskaardi kohta (3)

ning arvestades järgmist:

Et hõlbustada Euroopa ravikindlustuskaardi alusel saadud mitterahaliste hüvitistega seotud kulude aktsepteerimist ja tagasimaksmist, on kolmel peamisel osapoolel, s.o kindlustatud isikul, tervishoiuteenuse osutajatel ja asutustel vaja, et Euroopa ravikindlustuskaart vastaks ühtsele näidisele ja ühtsele kirjeldusele, mis teeks selle tunnustamise ja aktsepteerimise hõlpsaks.

Andmed, mis peavad olema Euroopa ravikindlustuskaardil nähtavad, on määratletud otsuse nr S1 punktis 7. Nähtavate andmetega varustatud Euroopa ravikindlustuskaardi kasutuselevõtmine on esimene etapp protsessis, mis viib elektroonilise andmekandja kasutamisele, mis tõendab õigust mitterahalistele hüvitistele ajutisel viibimisel liikmesriigis, mis ei ole pädev liikmesriik ega elukohajärgne riik. Seega võivad liikmesriikide pädevad asutused esimesest etapist alates soovi korral kanda käesolevas põhjenduses osutatud andmeid elektroonilisele andmekandjale, nagu näiteks mikrokiibile või magnetribale.

ON TEINUD JÄRGMISE OTSUSE:

(1) ELT L 166, 30.4.2004, lk 1.

(2) ELT L 284, 30.10.2009, lk 1.

(3) Vt käesoleva Euroopa Liidu Teataja lk 23.

I LISA

Euroopa ravikindlustuskaardi kujundust käsitlevad tehnilised tingimused

1. SISSEJUHATUS

Kooskõlas sotsiaalkindlustussüsteemide koordineerimise halduskomisjoni seonduvate otsustega kantakse Euroopa ravikindlustuskaardile teatav minimaalne hulk silmaga loetavaid andmeid, mida saab kasutada liikmesriigis, mis ei ole kindlustav või elukohajärgne liikmesriik, selleks et:

— tuvastada kindlustatud isikut, pädevat asutust ja kaarti;

— näidata, et kaardi omanikul on õigus saada ajutiselt muus liikmesriigis viibimise ajal ravi.

Järgnevalt esitatud näidised põhinevad küll käesolevas dokumendis määratletud tehnilisel kirjeldusel, kuid sellegipoolest tuleb neid käsitleda üksnes illustratsioonidena.

Kuigi silmaga loetavate andmete järjestus on kummalgi näidisel sama, s.o olenemata kumba Euroopa ravikindlustuskaardi külge kasutada, on esi- ja tagakülje jaoks kindlaks määratud erinev struktuur. See on tingitud vajadusest saavutada kompromiss Euroopa kaardi nõutava unikaalsuse ning kummagi külje struktuurse erinevuse vahel, järgides samal ajal kummalgi küljel ühtset üldstiili.

2. NORMATIIVVIIDE

Viide Dokumendi pealkiri/kirjeldus Väljaandmiskuupäev ISO 3166-1 Maade ja nende jaotiste nimetuste tähised. Osa 1: Maatähised 1997 ISO/IEC 7810 Identifitseerimiskaardid. Füüsilised karakteristikud 1995 ISO/IEC 7816 Identifitseerimiskaardid. Kontaktidega kiipkaardid Osa 1: Füüsilised karakteristikud 1998 Osa 2: Kontaktide mõõdud ja paigutus 1999 ISO 8859 seeria 8-bitilised ühebaidilised kodeeritud graafilised märgistikud Osad 1–4: Ladina tähestik nr 1–4 1998 EN 1867 Masinloetavad kaardid. Tervishoiurakendused. Väljaandjate identifikaatorite nummerdamissüsteem ja registreerimise kord 1997

3. NÄITAJAD

3.1. Mõisted

Esikülg on see külg, kus on mikroprotsessor (olemasolu korral). Tagakülg on see külg, kus on magnetriba (olemasolu korral). Kui kaardil ei ole ei mikroprotsessorit ega magnetriba, loetakse esiküljeks see külg, kuhu on kantud käesolevas dokumendis määratletud andmed.

3.2. Üldstruktuur

Euroopa ravikindlustuskaardi mõõdud vastavad vormile ID-1 (pikkus 53,98 mm, laius 85,60 mm, paksus 0,76 mm). Kui Euroopa ravikindlustuskaart väljastatakse kleebisena, mis kantakse riikliku kaardi tagaküljele, siis ID-1 vormi paksusnõuet ei kohaldata.

3.2.1. Euroopa ravikindlustuskaart: kaardi esikülg

Taust on vertikaalselt jagatud kaheks: 1. osa (laius 53 mm) vasakul ja 2. osa paremal.

Piirjoonte abil on moodustatud 4 kohahoidjat:

— kolm vertikaalset piirjoont a) 5 mm kaugusel kaardi vasakust servast; b) 21,5 mm kaugusel kaardi vasakust servast; c) 1 mm kaugusel kaardi paremast servast;

— kolm horisontaalset piirjoont d) 2 mm kaugusel kaardi ülemisest servast; e) 17 mm kaugusel kaardi ülemisest servast; f) 5 mm kaugusel kaardi alumisest servast.

a) Kiibita kaart

b) Kiipkaart

3.2.2. Euroopa ravikindlustuskaart: kaardi tagakülg

Taust on horisontaalselt jagatud kaheks võrdseks osaks: 1. osa üleval ja 2. osa all.

Piirjoonte abil on moodustatud 5 kohahoidjat:

— sümmeetriliselt g) 9 mm kaugusel kaardi vasakust servast; h) kaardi keskel; i) 9 mm kaugusel kaardi paremast servast.

— vertikaalselt j) 3 mm kaugusel kaardi vasakust servast; k) 3 mm kaugusel kaardi paremast servast;

— horisontaalselt l) kaardi keskel; m) 2 mm kaugusel kaardi alumisest servast.

c) Magnetribaga kaart

d) Magnetribata kaart

3.3. Taust ja graafilised elemendid

3.3.1. Tausta värviskeem

Tausta värviskeem on järgmine (1):

— 1. osa on punakas tumesinine (2),

— 2. osa on halli/sinise toon, (3) mis läheb keskelt kaardi külgede suunas tumedamaks,

— andmeväli moodustub valgetest ribadest, mida tuleb iga eraldi andmerea puhul kasutada taustana (vt allpool).

2. osal ja andmeväljal on kasutatud varjutust, millega luuakse reljeefsuse illusioon, kus valgus paistab kaardi ülemisest vasakust nurgast.

Vaba ala on sama värvi kui kas 2. osa (ilma varjutuseta) või andmeväli.

3.3.2. Euroopa tähis

Euroopa tähis koosneb valget värvi Euroopa tähtedest:

— kaardi esiküljel on tähise läbimõõt 15 mm ning ta on paigutatud vertikaalselt piirjoone „d” alla ning horisontaalselt tausta 2. osa keskele;

— kaardi tagaküljel on tähise läbimõõt 10 mm ning ta on paigutatud sümmeetriliselt piki vertikaaltelge „i” vaba ala keskele.

Riikides, kus Euroopa kaarti välja antakse, kuid mis ei ole Euroopa Liidu liikmesriigid, kasutatakse Euroopa tähise asemel alternatiivset tähist.

3.3.3. Andmeväli

Andmeväljade ala koosneb valgetest ribadest (esiküljel 5 ja tagaküljel 4), mille kõrgus on 4 mm ja kaugus üksteisest 2 mm:

— kaardi esiküljel on andmeväli paigutatud vertikaalsete piirjoonte „b” ja „c” ning horisontaalsete piirjoonte „e” ja „f” keskele;

— kaardi tagaküljel on andmeväli paigutatud sümmeetriliselt piki vertikaaltelge „h” vertikaalsete piirjoonte „j” ja „k” vahele ning horisontaalse piirjoone „m” kohale.

3.3.4. Vaba ala

Vaba ala asub Euroopa kaardi tagaküljel ning on mõeldud riiklike andmete jaoks. Sellele võib kanda nt allkirja või mis tahes teksti, logo vms märgi. Sellele alale kantud andmetel ei ole siiski juriidilist väärtust, vaid nad on ainult informatsiooniks.

See ala on paigutatud järgmiselt:

— kui Euroopa ravikindlustuskaardina kasutatakse kaardi esikülge, on vabaks alaks (ilma täpsustusteta) kaardi tagakülg;

— kui Euroopa ravikindlustuskaart on kantud mõne muu kaardi tagaküljele, jääb vaba ala kaardi tagaküljele, kusjuures täpsustatakse ainult ala mõõdud (kõrgus 10 mm, laius 52 mm). See paigutatakse piki vertikaaltelge „h” magnetriba ja andmeväljade ala keskele. Sinna võib kaardi väljaandja panna allkirja- või tekstiriba;

— magnetriba puudumise korral on vaba ala kõrgus 10 mm asemel 20 mm.

3.4. Eelnevalt määratletud andmeread

3.4.1. Kaardi nimetus

Välja nimetus Kaardi nimetus Kirjeldus Kaardi tavaline nimetus vastavalt halduskomisjoni otsusele nr 190. Paigutus Esiküljel horisontaalse piirjoone „d” all ja vertikaalsest piirjoonest „a” paremal, tagaküljel sümmeetriliselt piki vertikaaltelge „h” magnetriba ja kaardi ülemise serva vahele jääva ala keskel. Väärtused „Euroopa ravikindlustuskaart” Euroopa Liidu ametlikus keeles. Formaat Kirjatüüp „Verdana True Type” või sellega samaväärne, suurtähtedes ja normaalkirjas, suurus esiküljel 7 punkti ja tagaküljel 6 punkti, valge, märgilaiuse kitsendus 90 % normaalsuurusest ning märkide paigutus ja tühikute suurus „normaalne”. Pikkus 40 märki Märkus Nimetuse täpse sõnastamise eest väljaandva liikmesriigi keeles vastutab ainult liikmesriik ise.

3.4.2. Pealkiri

Välja nimetus Pealkiri Kirjeldus Pealkiri viitab andmevälja sisule. Paigutus Iga isikuandmete välja kohal. Kaardi vasakul poolel joondatud vasakule ja paremal poolel paremale. Väärtused Andmeväljad täidetakse Euroopa Liidu ametlikus keeles järgmiselt (inglise keele kui baaskeele näitel): 1. (vormi identifikaator – pealkirja ei ole) 2. (väljaandva liikmesriigi kood – pealkirja ei ole) 3. Perekonnanimi 4. Eesnimed 5. Sünniaeg 6. Isikukood 7. Asutuse kood 8. Kaardi number 9. Kehtiv kuni Formaat Kirjatüüp „Verdana True Type” või sellega samaväärne, normaalkiri, suurus 5 punkti, valge, märgilaiuse kitsendusega 90 % normaalsuurusest ning märkide paigutus ja tühikute suurus „normaalne”. Reavahe 2 punkti pluss märgi suurus. Pikkus Vastavalt vajadusele seoses eespool määratud väärtustega. Märkus Iga pealkirja eristab ühemõtteliselt number, et võimaldada kaardi ühitamist eri keeltes. Pealkirjade täpse sõnastamise eest väljaandva liikmesriigi keeles vastutab ainult liikmesriik ise.

3.4.3. Väljaandev riik

Välja nimetus Väljaandva riigi tähis Kirjeldus Kaardi välja andnud riigi tähis. Paigutus Väli 2: Euroopa tähise keskel asuvas ruudus mõõtudega 4 mm x 4 mm. Väärtused Kahekohaline ISO riigikood (ISO 3166-1) Formaat Kirjatüüp „Verdana True Type” või sellega samaväärne, suurtähtedes ja normaalkirjas, suurus 7 punkti, must, märgilaiuse kitsendus 90 % normaalsuurusest ning märkide paigutus ja tühikute suurus „normaalne”. Pikkus 2 märki Märkus Ühendkuningriigi puhul kasutatakse tavapärase ISO tähise „GB” asemel tähist „UK”. Iga liikmesriigi puhul kasutatakse üht ühtset tähist.

3.5. Isikuandmeread

Isikuandmeread vastavat järgmistele ühistele tunnustele:

— märgistiku vastavus standardile EN 1387: Ladina tähestik nr 1–4 (ISO 8859-1–4);

— lühendamise vajaduse korral peab lühendile järgnema punkt.

Andmed kantakse peale laser- või termotrüki või graveerimise teel, kuid mitte kõrgtrükis.

Kõik andmed paigutatakse andmeväljadele vastavalt järgmistele joonistele.

3.5.1. Tühi ala (endine vormi identifikaator)

Välja nimetus Tühi ala Kirjeldus Paigutus Väli 1: — esiküljel horisontaalse piirjoone „d” all ja vertikaalsest piirjoonest „c” vasakul; — tagaküljel sümmeetriliselt piki vertikaaltelge „g” vaba ala keskel. Mõlemal juhul on väli paigutatud mõõtudega 4 mm x 10 mm valge ristküliku keskele.

3.5.2. Kaardiomaniku andmed

Kaardi omanik ei pruugi olla kindlustatud isik, vaid hüvitiste saaja, kuna kaart on isikuline.

Välja nimetus Kaardiomaniku nimi Kirjeldus Kaardiomaniku perekonnanimi, nagu seda kasutatakse väljaandvas liikmesriigis. Paigutus Väli 3 Väärtused — Formaat Kirjatüüp „Verdana True Type” või sellega samaväärne, suurtähtedes ja normaalkirjas, suurus 7 punkti, must, märgilaiuse kitsendus 90 % normaalsuurusest ning märkide paigutus ja tühikute suurus „normaalne”. Vasakjoondus. Reavahe 3 punkti pluss märgi suurus. Pikkus Kuni 40 märki Märkus Perekonnanime väljale võib koos nimega kanda tiitleid jms nimetäiendeid.





Välja nimetus Kaardiomaniku eesnimi (eesnimed) või lisanimi (lisanimed) Kirjeldus Kaardiomaniku eesnimi (ja lisanimi) (nimed), nagu seda (neid) kasutatakse väljaandvas liikmesriigis. Paigutus Väli 4 Väärtused — Formaat Kirjatüüp „Verdana True Type” või sellega samaväärne, suurtähtedes ja normaalkirjas, suurus 7 punkti, must, märgilaiuse kitsendus 90 % normaalsuurusest ning märkide paigutus ja tühikute suurus „normaalne”. Vasakjoondus. Reavahe 3 punkti pluss märgi suurus. Pikkus Kuni 35 märki Märkus Eesnimeväljale võib kanda initsiaali(d).





Välja nimetus Sünniaeg Kirjeldus Kaardiomaniku sünnikuupäev, nagu seda kasutatakse väljaandvas liikmesriigis. Paigutus Väli 5 Väärtused PP/KK/AAAA, kus P on päev, K on kuu ja A on aasta. Formaat Kirjatüüp „Verdana True Type” või sellega samaväärne, normaalkirjas, suurus 7 punkti, must, märgilaiuse kitsendus 90 % normaalsuurusest ning märkide paigutus ja tühikute suurus „normaalne”. Kaardi esiküljel vasakjoondus, tagaküljel paremjoondus. Reavahe 3 punkti pluss märgi suurus. Pikkus 10 märki, sealhulgas kaks kaldkriipsu rühmade eraldamiseks. Märkus —





Välja nimetus Kaardiomaniku isikukood Kirjeldus Kaardiomaniku isikukood, nagu seda kasutatakse väljaandvas liikmesriigis. Paigutus Väli 6 Väärtused Vt kehtiv isikukood. Formaat Kirjatüüp „Verdana True Type” või sellega samaväärne, normaalkirjas, suurus 7 punkti, must, märgilaiuse kitsendus 90 % normaalsuurusest ning märkide paigutus ja tühikute suurus „normaalne”. Kaardi esiküljel paremjoondus, tagaküljel vasakjoondus. Reavahe 3 punkti pluss märgi suurus. Pikkus Isikukood kuni 20 märki. Märkus Kaardiomaniku isikukood või selle puudumise korral selle kindlustatud isiku isikukood, kellelt kaardiomaniku õigused tulenevad. Täiendavate isikuandmete (nt sugu, perekonnaliikme staatus) jaoks kaardil eraldi välja ei ole. Sellised andmed võib siiski lisada isikukoodi.

3.5.3. Pädeva asutuse andmed

Välja nimetus Asutuse nimi Kirjeldus „Asutus” on pädev kindlustusasutus. Paigutus Väli 7, 1. osa Väärtused Täisnime asemel kasutatakse lühendit. Formaat Kirjatüüp „Verdana True Type” või sellega samaväärne, suurtähtedes ja normaalkirjas, suurus 7 punkti, must, märgilaiuse kitsendus 90 % normaalsuurusest ning märkide paigutus ja tühikute suurus „normaalne”. Väli 7 on joondatud paremale ning 1. osa on 2. osast paremal. Reavahe 3 punkti pluss märgi suurus. Pikkus Kuni 15 märki Välja 1. ja 2. osa eraldab tühik-kriips-tühik. Kui 2. osa on võimalik lühendada, võib esimest vastavalt pikendada. Märkus Lühend teenib võimaliku andmevarguse avastamise eesmärki asutuse koodis (väli 7, 2. osa) ning tagab seega asutuse koodi kvaliteedikontrolli. Asutuse täisnimi tuletatakse esitatud lühendist või koodist näiteks internetis leiduvate abivahendite abil. Lühendis ei tohi kasutada punkti.





Välja nimetus Asutuse kood Kirjeldus Liikmesriigis „asutusele”, s.o pädevale kindlustavale asutusele määratud tunnuskood. Paigutus Väli 7, 2. osa Väärtused Vt pädevate asutuste riiklike koodide loetelu. Formaat Kirjatüüp „Verdana True Type” või sellega samaväärne, normaalkirjas, suurus 7 punkti, must, märgilaiuse kitsendus 90 % normaalsuurusest ning märkide paigutus ja tühikute suurus „normaalne”. Väli 7 on joondatud paremale ning 2. osa on 1. osast vasakul. Reavahe 3 punkti pluss märgi suurus. Pikkus 4–10 märki Märkus Täiendavat ajakohast ja kronoloogilist teavet asutuse kohta, mida võib olla vaja asutusega suhtlemisel, võib tänu kesksele teabeabivahendile avaldada internetis. Pädev asutus ei pruugi olla sama mis kontaktasutus või hüvitiste piiriülese tagasimaksmise eest vastutav asutus või ka Euroopa ravikindlustuskaardi füüsilise väljaandmise eest vastutav asutus. Ka seda teavet on võimalik tänu kesksele teabeabivahendile avaldada internetis.

3.5.4. Kaardi andmed

Välja nimetus Kaardi loogiline number Kirjeldus Loogiline individuaalne number, mis määratleb kaardi ainukordsena ja mille määrab kaardile selle väljaandja. Number koosneb kahest osast: väljaandja kood ja kaardi seerianumber. Paigutus Väli 8 Väärtused Esimesed 10 märki: kaardi väljaandja vastavalt 1997. aasta standardile EN 1867. Viimased 10 numbrit: kaardi unikaalne seerianumber. Formaat Kirjatüüp „Verdana True Type” või sellega samaväärne, normaalkirjas, suurus 7 punkti, must, märgilaiuse kitsendus 90 % normaalsuurusest ning märkide paigutus ja tühikute suurus „normaalne”. Reavahe 3 punkti pluss märgi suurus. Pikkus 20 märki (kaardi unikaalse seerianumbri algusse lisatakse vajaduse korral nulle, et täita vajalikud 10 tähemärki). Märkus Liikmesriikides, kus Euroopa ravikindlustuskaarti antakse välja ilma elektroonilise komponendita, võib väljaandja koodi määramisel standardis EN 1867 määratletud ametliku menetluse asemel kasutada ad hoc menetlust. Kaardi loogilise numbri abil peab olema võimalik võrrelda kaardil olevaid andmeid väljaandva asutuse käsutuses olevate sama loogilise numbriga seotud andmetega, näiteks et vähendada pettuseohtu või avastada vigu andmetes, kui kaardile kantud andmeid töödeldakse seoses nõuete tagasimaksmisega.





Välja nimetus Kehtiv kuni Kirjeldus Kuupäev, mil lõpeb õigus saada ravi ajutisel viibimisel liikmesriigis, mis ei ole kindlustav liikmesriik. Paigutus Väli 9 Väärtused PP/KK/AAAA, kus P on päev, K on kuu ja A on aasta. Formaat Kirjatüüp „Verdana True Type” või sellega samaväärne, normaalkirjas, suurus 7 punkti, must, märgilaiuse kitsendus 90 % normaalsuurusest ning märkide paigutus ja tühikute suurus „normaalne”. Paremjoondus. Reavahe 3 punkti pluss märgi suurus. Pikkus 10 märki, sealhulgas kaks kaldkriipsu rühmade eraldamiseks. Märkus Liikmesriigil on õigus nõuda kaardi kehtivusajal antud ravi kulude tagasimaksmist, kuigi selle õiguse kehtivusaeg võib erineda kaardi kehtivusajast.

3.6. Turvanõuded

Kõik turvameetmed jäävad täielikult kaardi väljaandja vastutusele, kes suudab kõige paremini hinnata ohte ja rakendada asjakohaseid vastumeetmeid.

Kui Euroopa ravikindlustuskaart on riikliku kaardi tagaküljel, on sellel kõik riiklikul kaardil rakendatud turvameetmed. Täiendava turvameetmena on siiski soovitatav, et mõne andme väärtus oleks kaardi kummalgi küljel sama.

Kui leitakse, et turvameetmetena on vaja kasutada muid kui eespool määratletud elemente (nt kaardiomaniku näopilt), kantakse need kaardi teisele küljele.

(1) Värviskeemi tehnilisi üksikasju saab taotluse korral halduskomisjoni sekretariaadilt. Taotlusele vastatakse kutselises trükinduses kehtiva parima tava vormis (s.o Quark Xpressi failina. Värviskeem on CMYK ja kõik pildid on TIFF-formaadis).

(2) Selle värvi CMYK koodid on C78, M65, Y21, K7.

(3) Halli CMYK koodid on C33, M21, Y13, K1 ja sinise koodid C64, M46, Y16, K2.